recursal/SuperWikiNEXT-32B huggingface dataset:
Η **Αλμπίνα Μπορίσοβνα Τζαναμπάγεβνα** (Ρώσικα: Альби́на Бори́совна Джанаба́ева), είναι Ρωσίδα τραγουδίστρια και ηθοποιός, γεννημένη στις 9 Απριλίου του 1979 στο Βόλγκογκραντ.

Καριέρα
-------

### ВИА Гра

Η Βέρα ήταν τραγουδίστρια στο Ρωσο-Ουκρανικό συγκρότημα **ВИА Гра**, από την περίοδο 2003-2007, συνέχισε σόλο καριέρα από το 2008 και έπειτα σημειώνοντας μεγάλη καριέρα.

### Μέλη ВИА Гра

### Timeline

### Μέλη σε λίστα

***Έρικα Γκέρτσεκ***   
 (2013-σήμερα)   
 ***Μίσα Ρομάνοβα***   
 (2013-σήμερα)   
 ***Αναστασία Κοζεβνίκοβα***   
 (2013-σήμερα)  
Αλιόνα Βίνιτσκαγια  
 (2000-2003)  
***Ναντιέζντα Γκρανόφσκαγια***  
 (2000-2002)  
(2002-2006)  
(2009-2011)  
Τετιάνα Νάϊνικ  
 (2002)  
***Άννα Σεντοκόβα***   
(2002-2004)  
***Βέρα Μπρέζνιεβα***  
 (2003-2007)  
Σβετλάνα Λομποντά   
(2004)   
Αλμπίνα Τζαναμπάγεβα  
 (2004-2012)   
Χριστίνα Κοτς-Γότλιπ  
(2006)   
Όλγα Ρομανόφσκαγια  
(2006-2007)  
Μεσέντα Μπαγκαουντίνοβα  
 (2007-2009)   
Τατιάνα Κοτόβα  
 (2008-2010)   
Σάντα Δημόπουλος  
 (2011-2012)   
Γιέβα Μπουσμινά  
(2010-2012).

Προσωπική Ζωή
-------------

Η Αλμπίνα Τζαναμπάγεβα ήταν παντρεμένη με τον διάσημο τραγουδιστή Βαλέρι Μελάτζε (2010-2014), μαζί απέκτησαν έναν γιο τον Κονσταντίν (γεν. 2004).

Εξωτερικοί σύνδεσμοι
--------------------

* Αρχειοθετήθηκε 2017-04-26 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 901144783102259045434
* **Europeana**: agent/base/117239
* ISNI: 0000 0003 7273 6650
* MusicBrainz: 9e644aeb-603a-4065-8a98-0a58c8e1ecc2
* BNE: XX5539120

 |

 |
Το **Μαυρολίθι** ήταν κοινότητα της επαρχίας Χαλδίας του Πόντου. 

Έως το 1915 την αποτελούσε μικτός πληθυσμός Ελλήνων, Τούρκων και Αρμενίων. 

Κατά τον Α' Παγκόσμιο Πόλεμο, οι διώξεις των Αρμενίων και τα τάγματα εργασίας (αμελέ ταμπουρού) αλλοίωσαν τα πληθυσμιακά δεδομένα. Οι ελληνικές οικογένειες ήταν περίπου 60. Υπήρχε ο ναός Μεταμόρφωσης του Σωτήρα που γιόρταζε στις 6 Αυγούστου. 

Σήμερα ονομάζεται **Αλατσαχάν** και βρίσκεται πολύ κοντά στην Χερ(ρο)ίανα (Σιριάν), με την οποία συνδέεται με αμαξιτό δρόμο. Βρίσκεται σε υψόμετρο 1.510 μέτρων.

Εξέλιξη πληθυσμού
-----------------

| Εξέλιξη πληθυσμού |
| --- |
| 2020 | 140 |
| 2019 | 50 |
| 2018 | 133 |
| 2017 | 72 |
| 2016 | 61 |
| 2015 | 88 |
| 2014 | 84 |
| 2013 | 148 |
| 2012 | 114 |
| 2011 | 189 |
| 2010 | 208 |
| 2009 | 225 |
| 2008 | 231 |
| 2007 | 286 |
| 2000 | 303 |
| 1990 | 391 |
| 1985 | 446 |
|

Παραπομπές
----------

1. ↑  Βασίλειος, Πολατίδης. «Πόλεις Περιοχές - Πέμπτο μέρος. Χερροίανα - Πλάτανα - Κέλ Κίτ - Τρίπολις - Φάτσα - Σταυρίν - Μούζενα». *www.kotsari.com* (στα Αγγλικά). Αρχειοθετήθηκε από το πρωτότυπο στις 26 Νοεμβρίου 2021. Ανακτήθηκε στις 26 Νοεμβρίου 2021.
2. ↑  «[YerelNET] ALACAHAN KÖYÜ». *web.archive.org*. 5 Μαρτίου 2016. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 26 Νοεμβρίου 2021. CS1 maint: Unfit url (link)
3. ↑  «ALACAHAN KÖYÜ NÜFUSU, GÜMÜŞHANE ŞİRAN». *www.nufusune.com*. Ανακτήθηκε στις 26 Νοεμβρίου 2021.
Ο **Αναγνώστης Πιτσουνάς** ήταν αγωνιστής του 1821.

Βιογραφία
---------

Καταγόταν από το χωριό Δάφνη (Στρέζοβα) της Επαρχίας Καλαβρύτων. Υπήρξε γόνος εύπορης οικογένειας με σπουδές στην Πίζα της Ιταλίας. Η πρώτη μάχη στην οποία έλαβε μέρος ήταν αυτή του Λεβιδίου στις 14 Απριλίου του 1821, επικεφαλής μάλιστα αρκετών συμπατριωτών του. Έλαβε επίσης μέρος στις μάχες του Βαλτετσίου, του Λάλα, της Πάτρας και άλλων. Αργότερα κατά τη διάρκεια του εμφυλίου (1823 - 1825) όταν ο Ιωάννης Κωλέττης διορίστηκε υπουργός εσωτερικών, ο ίδιος υπηρέτησε ως γραμματέας του .

Για την προσφορά του στον Αγώνα τιμήθηκε με τον βαθμό του λοχαγού της Φάλαγγας. Πέθανε το 1852.

Παραπομπές
----------

1. ↑  Φ. Χρυσανθόπουλος 1899, σελ. 97
2. ↑  Σύντομη ιστορία της Δάφνης (Στρέζοβας) Αχαΐας, κείμενο: Γιάννης Μπουσιούτης. dafneos.gr. Ανακτήθηκε: 14/08/2020.

Πηγές
-----

* Φώτιος Χρυσανθόπουλος, Απομνημονεύματα περί της Ελληνικής Επαναστάσεως, Αθήνα 1899, τόμος 1ος
Ιστορικός χάρτης της Μ. Ασίας
Οι **Λυδοί** ήταν αρχαίος λαός που κατοικούσε στη Λυδία, αρχαία χώρα της Μικράς Ασίας

Υπάρχουν διάφορες υποθέσεις σχετικά με την καταγωγή των αρχαίων Λυδών όπως ο συσχετισμός με τους Ομηρικούς Μαίονες, η Βίβλος τους θεωρεί Σημίτες απογόνους του Λούδ μικρότερου γιου του Σημ γενάρχη των Σημιτικών λαών και εγγονού του Νώε. Πιθανότερη εκδοχή θεωρείται του Ηρόδοτου κατά τον οποίο οι Λυδοί αποτελούν κοινό κορμό με τους Κάρες και επομένως με τους λοιπούς ομόφυλους λαούς Λύκιους.

Εξωτερικοί σύνδεσμοι
--------------------

* Palaeolexicon - Εργαλείο μελέτης αρχαίων γλωσσών (περιλαμβάνει Λυδικό λεξικό)
Η **Μάχη του Τσαμουρλού** (Τούρκικα:Çamurlu Muharebesi), ήταν μία μάχη που διεξήχθη στις 5 Ιουλίου 1413, μεταξύ του Μουσά Τσελεμπή και του Μεχμέτ Τσελεμπή, γιών του σουλτάνου Βαγιαζήτ Α΄ και ήταν η τελευταία σύγκρουση της Οθωμανικής Μεσοβασιλείας.Με τη μάχη του Τσαμουρλού, η Οθωμανική Αυτοκρατορία επανενώνεται, με σουλτάνο τον νικήτη της μάχης, Μεχμέτ Α΄ ή *Μεχμέτ Τσελεμπή*.

Εισβολή και τελική μάχη του Μεχμέτ Α΄
-------------------------------------

Μετά την καταστολή της εξέγερσης του Κιουνεΐτ μπέη, ο Μεχμέτ Τσελεμπή, συγκέντρωσε τα στρατεύματά του στην Άγκυρα.Με τη βοήθεια του πεθερού του, άρχισε να σχεδιάζει μια εισβολή στην Ρωμυλία (το ευρωπαϊκό μέρος της αυτοκρατορίας και προπύργιο του Μουσά), προκειμένου να αντιμετωπίσει τον αδερφό του, Μουσά Τσελεμπή.Κατά την πορεία του προς την Προύσα, ενίσχυσε τα στρατεύματά του.Μετά την διάβαση του Βοσπόρου, ο Μανουήλ Β΄ Παλαιολόγος, του δάνεισε στρατεύματα και πλοία.Ο Μεχμέτ, βάδισε απ'την Κωνσταντινούπολη στην Ανδριανούπολη.Στη συνέχεια, βάδισε προς το Κοσσυφοπέδιο με σκοπό να ενώσει τις δυνάμεις του με τον σύμμαχό του (και ετεροθαλή θείο του), τον Σέρβο ηγεμόνα Στέφαν Λαζάρεβιτς.

Οι δύο στρατοί, συναντήθηκαν στο Τσαμουρλού, κοντά στο σημερινό Σάμοκοβ της Βουλγαρίας.Αρχικά, ο Μουσά, φάνηκε να κερδίσει τη μάχη, παρά την αποστασία του Γιγκίτ Πασά και του Σινάν Μπέη των Τρικάλων.Ωστόσο, νικητής, αναδείχτηκε ο Μεχμέτ, με τη βοήθεια των Σερβικών και Βυζαντινών στρατευμάτων και ο Μουσά Τσελεμπή, εγκατέλειψε τη μάχη.

Συνέπειες
---------

Μετά την μάχη, ο Μουσά συνελήφθη και στραγγαλίστηκε.Έτσι, ο Μεχμέτ, έγινε σουλτάνος και επανίδρυσε την ενότητα του Οθωμανικού κράτους.
Η **Αναστασία (Anastasia)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,095. Ανακαλύφθηκε το 1916 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα της Αναστασίας Σεμένοφ, μιας γνωστής του Νεουγμίν.

Στις 6 Απριλίου 2010 η Αναστασία προκάλεσε επιπρόσθηση του αστέρα Ζήτα Οφιούχου, ο οποίος είναι ορατός με γυμνό μάτι. Αυτή υπήρξε η επιπρόσθηση του λαμπρότερου αστέρα που έγινε ποτέ ορατή από τη Β. Αμερική για αστεροειδή αυτών των διαστάσεων.

Φυσικά χαρακτηριστικά
---------------------

Η μέση διάμετρος της Αναστασίας εκτιμάται σε 34,14 χιλιόμετρα. Ο φασματικός τύπος της είναι **L**, ενώ το άλβεδό της είναι 0,104. Είναι άγνωστο αν και με ποια περίοδο περιστρέφεται η Αναστασία γύρω από τον εαυτό της.

Παραπομπές
----------

1. ↑  *JPL Small-Body Database*. 2000824.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 823 Σισύγαμβις | 824 Αναστασία | 825 Τανίνα |
Το **Μέγαρο της Μαύρης Παρθένου** (τσέχικα U Černé Matky Boží), αποτελεί ένα αριστούργημα της τσέχικης κυβιστικής αρχιτεκτονικής και βρίσκεται στην «Παλιά Πόλη» της Πράγας στην Τσεχία. Σχεδιάστηκε από τον Γιόζεφ Γκόκαρ (τσέχικα Josef Gočár) έναν από τους πρωτοπόρους της μοντέρνας αρχιτεκτονικής στην Τσεχία. Κατασκευάστηκε μεταξύ 1911 και 1912 για λογαριασμό του εμπόρου František Josef Herbst για να στεγάσει στο ισόγειο και στον δεύτερο όροφο το πολυκατάστημα ιδιοκτησίας του. Επίσης, στον πρώτο όροφο ιδρύθηκε το Grand Café Orient. Το κτήριο πήρε το όνομά του από το πέτρινο γλυπτό της Μαύρης Παρθένου του 17ου αιώνα που κοσμούσε το παλιότερο μπαρόκ κτήριο που βρισκόταν ακριβώς στην ίδια θέση. Το γλυπτό της Μαύρης Παρθένου τοποθετήθηκε στη βορειοανατολική γωνία του νέου κτηρίου, δίνοντάς του έτσι και το όνομά του. Το κτήριο εμπνευσμένο από τη «Σχολή του Σικάγο», χτίστηκε με σκελετό από οπλισμένο σκυρόδεμα. Οι κυβιστικοί εσωτερικοί χώροι αποδείχθηκαν πρόκληση για τους αρχιτέκτονες. Η χρήση σκελετού από οπλισμένο σκυρόδεμα επέτρεψε τη δημιουργία μεγάλων εσωτερικών χώρων χωρίς στήριξη οροφής, γεγονός που ταίριαζε καλύτερα στην κυβιστική αισθητική. Το Grand Café Orient, το οποίο περιλάμβανε ολόκληρο τον πρώτο όροφο χωρίς κολώνες στήριξης, ήταν ένα επαναστατικό κατόρθωμα της μηχανικής για την εποχή του. Σήμερα το κτήριο χρησιμοποιείται ως Μουσείο Κυβισμού της Τσεχίας και περιλαμβάνει το εστιατόριο Grand Café Orient στον πρώτο όροφο.

Πηγές
-----

* http://www.czkubismus.cz/dum-u-cerne-matky-bozi
* https://www.re-thinkingthefuture.com/architects-lounge/a470-experience-cubism-through-these-10-iconic-structures/
* https://www.cernamadona.com/celetna/?utm\_source=google&utm\_medium=resp&utm\_campaign=brand&gclid=EAIaIQobChMI8aTL4PjR\_AIVlNZ3Ch1cjw6GEAAYASAAEgICKvD\_BwE
* https://cernamadona.com/

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 7532. Ανακτήθηκε στις 9  Μαρτίου 2023.
2. ↑  *Památkový katalog NPÚ*. pamatkovykatalog.cz/soupis/podle-relevance/1/seznam?katCislo=1000133321. Ανακτήθηκε στις 14  Φεβρουαρίου 2019.
3. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 7532. Ανακτήθηκε στις 31  Ιουλίου 2018.

* Μέγαρο της Μαύρης ΠαρθένουΜέγαρο της Μαύρης Παρθένου
* Η είσοδοςΗ είσοδος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* ISNI: 0000 0001 2188 4093

 |

 |
Το Μέγαρο του Λαού, Πεκίνο.
Το **Μέγαρο του Λαού** (αγγλικά: The Great Hall of the People) βρίσκεται στη δυτική πλευρά της Πλατείας της Ουράνιας Ειρήνης (Τιεν Αν Μεν) στην καρδιά του Πεκίνου στην Κίνα. Αποτελεί την έδρα του Κομμουνιστικού Κόμματος της Κίνας και είναι χώρος συνεδρίων και εορτασμών επίσημων επετείων ή γεγονότων. Τμήματα του μεγάρου, όταν δεν υπάρχουν επίσημα γεγονότα, είναι προσβάσιμα στο κοινό. 

Το Μέγαρο του Λαού χτίστηκε το 1959, σε σχέδια του Κινέζου αρχιτέκτονα Zhang Bo, με την ευκαιρία των εορτασμών για τη 10η επέτειο από την ίδρυση της Λαϊκής Δημοκρατίας της Κίνας (1949). Η κατασκευή του έγινε εξολοκλήρου με την εθελοντική συμμετοχή ομάδων αγροτών και εργατών και διήρκεσε μόνο δέκα μήνες. Καλύπτει μια επιφάνεια 171.800 τετραγωνικών μέτρων. 

Το εντυπωσιακό αυτό κτιριακό συγκρότημα αποτελείται από το κεντρικό τμήμα της πρόσοψης με μια κιονοστοιχία και μια σειρά από μεγάλες μπρούντζινες θύρες και δύο επιμήκεις πτέρυγες. Πάνω από την κεντρική στοά της πρόσοψης είναι αναρτημένο το κόκκινο έμβλημα της Λαϊκής Δημοκρατίας της Κίνας. Οι εξέδρες, που υπάρχουν δίπλα στο γιγαντιαίο αυτό κτίριο και από τις οποίες παρακολουθούνται οι οργανωμένες από το καθεστώς παρελάσεις, μπορούν να χωρέσουν περίπου 20.000 άτομα. 

Η ογκώδης αρχιτεκτονική του Μεγάρου του Λαού υποδηλώνει την αισθητική του σοβιετικού σοσιαλιστικού ρεαλισμού και την επίδραση των Ρώσων τεχνικών συμβούλων του Μάο Τσετούνγκ. Μέσα στο Μέγαρο υπάρχει ένα αμφιθέατρο χωρητικότητας 10.000 θέσεων, όπου συνεδριάζει κατά διαστήματα το εθνικό κογκρέσο του λαού, καθώς και 300 άλλες αίθουσες συνεδριάσεων. Η οροφή του αμφιθεάτρου διακοσμείται από ένα τεράστιο κόκκινο αστέρι, που περιβάλλεται δορυφορικά από ένα γαλαξία με αμέτρητα φώτα και συμβολίζει την κυρίαρχη κεντρική θέση της Κίνας μέσα στο κομμουνιστικό σύμπαν.

Στη βόρεια πτέρυγα του μεγάρου υπάρχει μια αίθουσα επίσημων δεξιώσεων, που μπορεί να φιλοξενήσει μέχρι και 5.000 καλεσμένους. Εδώ δεξιώθηκε ο πρόεδρος των Η.Π.Α. Ρίτσαρντ Νίξον κατά την επίσκεψή του στην Κίνα το 1972.

Πηγές
-----

* "1001 Buildings You Must See Before You Die", p.515: Great Hall of the People, General Editor Mark Irving, Cassell Illustrated, London, 2008.
* "Beijing", p. 18: The Great Hall of the People, Insight Compact Guides, Apa Publications Ltd, 1996.

Εξωτερικοί σύνδεσμοι
--------------------

* Πολυμέσα σχετικά με το θέμα  Great Hall of the People στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 152971660

 |

 |
Η **Αμερικανική Ακαδημία Λάρνακας** (αγγλικά: *American Academy Larnaca*) είναι μη κερδοσκοπικό ιδιωτικό σχολείο στη Λάρνακα της Κύπρου, το οποίο προσφέρει προπανεπιστηµιακή εκπαίδευση. Πρόκειται για ένα συνεκπαιδευτικό, ανεξάρτητο σχολείο, εγγεγραμμένο στο πλαίσιο του Νόμου των Ιδιωτικών Σχολείων του 1971, της Κυπριακής Δημοκρατίας.

Το σύνθημα του σχολείου είναι «to grow and to serve». Πρόκειται για μια επέκταση του πολιτισμού ή / και του ήθους του σχολείου που αναφέρεται ως «the Academy spirit», το οποίο χαρακτηρίζεται από ένα δημοκρατικό και θετικό κλίμα, αλληλοσεβασμό, κατανόηση και συνεργασία μεταξύ φοιτητών και προσωπικού καθώς και μεταξύ φοιτητών. Το προσωπικό επίσης συμμετέχει σε ανθρωπιστικές, κοινωνικές, πολιτιστικές και άλλες δραστηριότητες για την ευημερία του λαού και της κοινότητας. Διοργανώνει κάθε χρόνο ειδική εκδήλωση συνεργασίας με το DOE, στο οποίο οι μαθητές πρέπει να περάσουν από τα βουνά της Κύπρου.

Ιστορία
-------

Το σχολείο ιδρύθηκε το 1908. Ήταν πάντοτε πολυκοινοτικό σχολείο με φοιτητές και καθηγητές από ελληνοκυπριακές, τουρκοκυπριακές, μαρωνιτικές, αρμενικές και λατινικές κοινότητες μαζί με αλλοδαπούς. Το σχολείο γιόρτασε τα εκατό χρόνια από την ίδρυσή του το 2008, με ένα νέο «negative energy building» (το πρώτο του είδους στο νησί) και μια σειρά από ειδικές εκδηλώσεις.

Παραπομπές
----------

1. ↑  Το κόστος ιδιωτικής εκπαίδευσης Αρχειοθετήθηκε 2016-11-10 στο Wayback Machine. stockwatch.com.cy

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα American Academy of Larnaca  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Αναλυτική μεγάλων δεδομένων** (αγγλικά: big data analytics) ονομάζεται η μεθοδολογία ανάλυσης των μεγάλων δεδομένων. Η ανάλυση των μεγάλων δεδομένων έχει ως στόχο την εξαγωγή χρήσιμων συμπερασμάτων, που αφορούν κυρίως στην ανάδειξη συσχετίσεων και μπορεί να αφορούν σε προτιμήσεις καταναλωτών, σε στοιχεία από το χώρο της υγείας, της εκπαίδευσης, της εγκληματικότητας κλπ. Στην αναλυτική μεγάλων δεδομένων χρησιμοποιούνται μέθοδοι προγνωστικής μοντελοποίησης, στατιστικής και άλλα εργαλεία ανάλυσης.

Οι επιχειρήσεις χρησιμοποιούν τα συμπεράσματα της αναλυτικής ερμηνείας μεγάλων δεδομένων, προκειμένου να μεγιστοποιήσουν τα κέρδη τους, όπως για παράδειγμα προωθώντας εξειδικευμένα και εξατομικευμένα προϊόντα και υπηρεσίες στους πελάτες τους. Στον δημόσιο τομέα αντίστοιχα, τα συμπεράσματα χρησιμοποιούνται για τη λήψη καλύτερων αποφάσεων και την καλύτερη εξυπηρέτηση των πολιτών.

Δείτε επίσης
------------

* Μεγάλα δεδομένα
* Δομημένα δεδομένα
* Μη δομημένα δεδομένα
* Τεκμηριωμένη χάραξη πολιτικής

Πηγές
-----

* Laudon, K. και Laudon, J. *Πληροφοριακά Συστήματα Διοίκησης: 11η αμερικανική έκδοση* (μετάφρ. Αρκουδέας Π, επιμελ. Μάνθου Β.), (Κλειδάριθμος 2015) σσ. 516 - 18, 350, ISBN 978-960-461-623-7
* Big Data Analytics, cognizant.com, Ανακτήθηκε στις 15 Ιουλίου 2021
Ο **Αμεινοκλής** (8ος αιώνας π.Χ.) ήταν Κορίνθιος ναυπηγός, ο οποίος ενδεχομένως υπήρξε ο δημιουργός της τριήρεως. Επισκέφτηκε τη Σάμο περί το 704 π.Χ. και κατασκεύασε τέσσερα πλοία για την πόλη. Κατά τον Θουκυδίδη (5ος αιώνας π.Χ.) "[1.13.2] Πρώτοι απ᾽ όλους τους Έλληνες οι Κορίνθιοι κατασκεύασαν τριήρεις. [1.13.3] Φαίνεται ότι ο Κορίνθιος ναυπηγός Αμεινοκλής, κατασκεύασε τέσσερα πολεμικά για λογαριασμό της Σάμου. Ο Αμεινοκλής πήγε στη Σάμο τριακόσια χρόνια πριν από το τέλος του πολέμου που ιστορώ.". Η συγκεκριμένη αναφορά στον Αμεινοκλή ως την προέλευση της τριήρεως, εκτός από την έμμεση του Πλινίου, έγινε από τον Βυζαντινό ιστορικό Γεώργιο Σύγγελο (7ος/8ος αιώνας), ο οποίος αναφέρει πως τις κατασκεύασε στην Αθήνα.

Παραπομπές
----------

1. ↑  Smith, William (1867). «Ameinocles». Στο: William Smith, επιμ. *Dictionary of Greek and Roman Biography and Mythology*. **1**. Boston: Little, Brown and Company, σσ. 141. .
2. ↑  Balot, Ryan· Forsdyke, Sara (2017). *The Oxford Handbook of Thucydides*. Oxford University Press. σελ. 52-54. ISBN 9780199340385.
3. ↑  Meijer, Fik (17 Ιουνίου 2014). *A History of Seafaring in the Classical World (Routledge Revivals)*. Routledge. σελ. 34-35. ISBN 9781317701118.
4. Θουκυδίδης βιβλίο Α 13.2 και 13.3 Μετάφραση Βλάχος "καὶ τριήρεις ἐν Κορίνθῳ πρῶτον τῆς Ἑλλάδος ναυπηγηθῆναι. φαίνεται δὲ καὶ Σαμίοις Ἀμεινοκλῆς Κορίνθιος ναυπηγὸς ναῦς ποιήσας τέσσαρας·  ἔτη δ' ἐστὶ μάλιστα τριακόσια ἐς τὴν τελευτὴν τοῦδε τοῦ πολέμου ὅτε Ἀμεινοκλῆς Σαμίοις ἦλθεν. "
Τα φτερά των σπονδυλωτών είναι ομόλογα ώς άνω άκρα, έχοντας προέλθει από τα ίδια όργανα. Ωστόσο ως όργανα πτήσης στους πτερόσαυρους (1), τις νυχτερίδες (2) και τα πτηνά (3) είναι **ανάλογα**, μοίαζουν μεταξύ τους σε κάποια σημεία, και εκτελούν παρόμοιοες λειτουργίες, ο ρόλος τους όμως στη πτήση εξελίχθηκε ξεχωριστά.
Στην βιολογία, η **αναλογία** αναφέρεται σε ένα χαρακτηριστικό ή όργανο που εμφανίζεται παρόμοιο σε δύο μη συγγενικούς οργανισμούς. Ο κλαδιστικός όρος για αυτό το φαινόμενο είναι **ομοπλασία**. Οι βιολογικές αναλογίες είναι συχνά αποτέλεσμα συγκλίνουσας εξέλιξης.

Αναλογίες στην ταξινομία
------------------------

Το κλασικό παράδειγμα αναλογίας είναι η ικανότητα πτήσης στα πτηνά και τις νυχτερίδες. Αμφότερες οι ομάδες μπορούν να πετούν, όμως η ικανότητα αυτή εξελίχθηκε ανεξάρτητα στις δύο ομάδες. Η ικανότητα πτήσης δεν καθιστά τα πτηνά και τις νυχτερίδες στενούς συγγενείς. Το αντίθετο της αναλογίας είναι η ομολογία, όπου η ικανότητα ή το υπό εξέταση όργανο έχει κληροδοτηθεί από ένα κοινό πρόγονο. Ο βρετανός ανατόμος Ρίτσαρντ Όουεν ήταν ο πρώτος επιστήμονας που αναγνώρισε τις θεμελιώδεις διαφορές ανάμεσα στις ομολογίες και τις αναλογίες, και τις ονόμασε.

Παρόμοιο προβλήματα - παρόμοιες λύσεις
--------------------------------------

Τα ανάλογα χαρακτηριστικά εμφανίζονται συχνά λόγω σύγκλισης, όπου διαφορετικά είδη ζούν με παρόμοιο τρόπο ή/και σε παρόμοια περιβάλλοντα, και έτσι αντιμετωπίζουν τους ίδιους περιβαλλοντικούς παράγοντες. Και τα δελφίνια και οι ρέγγες είναι υδροδυναμικά. Και τα δύο είναι ενεργοί θηρευτές σε περιβάλλοντα με υψηλή αντίσταση, όμως η ρέγγα ανήκει στους οστεϊχθύς και το δελφίνι στα θηλαστικά. Κατά τον Μεσοζωικό υπήρχε ο ιχθυόσαυρος με παρόμοιο υδροδυναμικό σχήμα, ακόμα ένα παράδειγμα ομάδων που εξελίσσουν παρόμοιο σχήμα λόγω των ίδιων περιβαλλοντικών παραγόντων. Παρόμοιο φαινόμενο είναι οι φώκιες και οι ωταρίδες. Υπάρχει για χρόνια διαφωνία για το αν οι δύο αυτές ομάδες αποτελούν μία υδρόβια ομάδα ή αναπαριστούν δύο διαφορετικά επεισόδια σαρκοφάγων που στράφηκαν σε υδατικό περιβάλλον.

Παραπομπές
----------

1. ↑  Thunstad, Erik (2009). *Darwins teori, evolusjon gjennom 400 år*. Oslo, Norway: Humanist forlag. σελ. 404. ISBN 978-82-92622-53-7.
2. ↑  Lento, G.M. Hickson, R.E. Chambers, G.K. Penny, D. (1 January 1995). «Use of spectral analysis to test hypotheses on the origin of pinnipeds». *Molecular Biology and Evolution* **12** (1): 28–52. PMID 7877495. .
Reciclaje de papel y cartón. Εκστρατεία ανακύκλωσης χαρτιού και χαρτονιού στην Αργεντινή
Η **ανακύκλωση χαρτιού** είναι η διαδικασία ανάκτησης χαρτιού που έχει ήδη δημιουργηθεί ή χρησιμοποιηθεί για να το μετατρέψει σε νέα προϊόντα χαρτιού. Υπάρχουν τρεις κατηγορίες χαρτιού που μπορούν να χρησιμοποιηθούν ως πρώτη ύλη για ανακυκλωμένο χαρτί: χώμα, απόβλητα πριν από τον καταναλωτή και απόβλητα μετά τον καταναλωτή. Τα απόβλητα πριν από τον καταναλωτή είναι υλικά που έχουν ήδη περάσει από τον μύλο χαρτιού και έχουν απορριφθεί πριν να είναι έτοιμα για κατανάλωση. Όμως, τα απόβλητα μετά από τον καταναλωτή είναι υλικά χαρτιού που απορρίπτονται από τον καταναλωτή, όπως παλιά περιοδικά ή εφημερίδες, είδη γραφείου, τηλεφωνικά βιβλία κλπ. Το χαρτί που θεωρείται κατάλληλο για ανακύκλωση ονομάζεται «απορρίμματα χαρτιού».

Τρέχουσα διαδικασία ανακύκλωσης
-------------------------------

Το χαρτί ανακυκλώνεται με πολτοποίηση και συνδυασμό του με νέο πολτό από ξύλο. Δεδομένου ότι η διαδικασία ανακύκλωσης προκαλεί τη διάσπαση των ινών, κάθε φορά που ανακυκλώνεται το χαρτί, η ποιότητά του μειώνεται, πράγμα που σημαίνει ότι πρέπει να προστεθεί ένα υψηλό ποσοστό νέων ινών, ή θα είναι συνώνυμο με προϊόντα χαμηλότερης ποιότητας. Οποιαδήποτε γραφή ή χρωματισμός στο χαρτί πρέπει πρώτα να αφαιρεθεί με το ξεθώριασμα.

Σχεδόν οποιοσδήποτε τύπος χαρτιού μπορεί να ανακυκλωθεί σήμερα, αν και μερικά είναι πιο δύσκολο να χειριστούν από άλλα. Τα χαρτιά που καλύπτονται με πλαστικό ή αλουμίνιο και τα κηρωμένα, κολλημένα ή κολλημένα χαρτιά συνήθως δεν ανακυκλώνονται λόγω του υψηλού κόστους της διαδικασίας. Τα χαρτιά δώρων δεν μπορούν να ανακυκλωθούν ούτε λόγω της ήδη κακής ποιότητας τους.

Μερικές φορές τα εργοστάσια ανακύκλωσης ζητούν να αφαιρεθεί η λάμψη από τις εφημερίδες καθώς είναι κατασκευασμένα από διαφορετικό τύπο χαρτιού. Έχουν επίστρωση από άργιλο με την οποία ορισμένα εργοστάσια δεν μπορούν να εργαστούν.

Δείτε επίσης
------------

* Ανακύκλωση
* Χαρτί

Παραπομπές
----------

1. ↑  «How is Paper Recycled?» [Πώς ανακυκλώνονται τα χαρτιά;] (στα Αγγλικά). Αρχειοθετήθηκε από το πρωτότυπο στις 13 Απριλίου 2008. Ανακτήθηκε στις 23 Φεβρουαρίου 2008.
2. ↑  «Advancing Sustainable Materials Management: Facts and Figures». *US EPA* (στα Αγγλικά). 22 Σεπτεμβρίου 2015. Ανακτήθηκε στις 11 Νοεμβρίου 2020.

Εξωτερικοί σύνδεσμοι
--------------------

* Διαδικασία ανακύκλωσης
* Επτά οφέλη ανακύκλωσης χαρτιού
* Ανακύκλωση χαρτιού (Πανεπιστήμιο Ιωαννίνων)
Με τον όρο **αναλυτικό πρόγραμμα** (λατινικά: *curriculum*) εννοούμε τη -συνήθως γραπτή- διατύπωση των χαρακτηριστικών μιας διδακτικής πρότασης. Τυπικές παράμετροι ενός αναλυτικού προγράμματος είναι οι στόχοι του, το περιεχόμενο στο οποίο αναφέρεται, οι μέθοδοι που χρησιμοποιεί, οι διαδικασίες που προτείνει ή οι προτάσεις αξιολόγησής του. Η διδακτική πρόταση μπορεί να αφορά τη διδασκαλία μιας ολόκληρης εκπαιδευτικής βαθμίδας ή τάξης σε συγκεκριμένο γνωστικό αντικείμενο ή σε σύνολο γνωστικών αντικειμένων.

Το αναλυτικό πρόγραμμα στην υποχρεωτική εκπαίδευση
--------------------------------------------------

Ένα αναλυτικό πρόγραμμα μπορεί να είναι, εν μέρει ή στο σύνολο του, καθορισμένο από κάποια θεσμική αρχή (για παράδειγμα το Υπουργείο Παιδείας ή Παιδαγωγικό Ινστιτούτο στην Ελλάδα). Στις Η.Π.Α. κάθε μία από τις 52 Πολιτείες της χώρας καθορίζει το αναλυτικό πρόγραμμα για τα σχολεία της, με έντονη συμμετοχή ακαδημαϊκών ομάδων που έχουν επιλεγεί από το αμερικάνικο Υπουργείο Παιδείας (όπως είναι το Εθνικό Συμβούλιο Καθηγητών Μαθηματικών - *National Council of Teachers of Mathematics*). Με αυτή τη έννοια, κάθε αναλυτικό πρόγραμμα εντάσσεται σε κάποιο κοινωνικό πλαίσιο και αποτελεί έκφραση πολιτικών επιλογών.

Πέραν των κοινωνικών αναγκών που μπορεί να εκφράζει ένα αναλυτικό πρόγραμμα, είναι πολύ πιθανό να διαπνέεται από κάποια ρητά δηλωμένη θεωρία μάθησης. Για παράδειγμα το αναλυτικό πρόγραμμα "PSSC physics" των H.Π.A. βασίζεται στις ιδέες περί ενεργητικής μάθησης του αμερικανού Τζερόν Μπρούνερ.

Πηγές
-----

* Καγκελάρης, Ν. Ι.- Κουτσιουμάρη Μ. Ι. (2015). «Το διάλειμμα ως μέρος του κρυφού αναλυτικού προγράμματος στο Δημόσιο Γενικό Λύκειο: Επιτόπια έρευνα στο 1ο ΓΕΛ Δραπετσώνας και στο 3ο ΓΕΛ Ιλίου», *Pedagogy theory & praxis* 8: 76-87.
* Χατζηγεωργίου, Γ. (2004). *Γνώθι το Curriculum*. Εκδόσεις Ατραπός. Αθήνα.
* Φλουρής, Γ. (2000). *Αναλυτικά Προγράμματα για μια Νέα Εποχή στην Εκπαίδευση*. 7η Έκδοση. Εκδόσεις Γρηγόρη. Αθήνα
* Μαρμαρινός, Ι. (2000). *Το Σχολικό Πρόγραμμα*. Αθήνα.
* Apple, M. (1993). *Εκπαίδευση και εξουσία*. Εκδόσεις Παρατηρητής. Θεσσαλονίκη.
* Jackson, P. (1968). *Life in Classrooms*. New York: Holt, Rinehart and Winston.

Εξωτερικοί σύνδεσμοι
--------------------

* Διαθεματικό Ενιαίο Πλαίσιο Προγραμμάτων Σπουδών (Δ.Ε.Π.Π.Σ.) και Αναλυτικά Προγράμματα Σπουδών (Α.Π.Σ.) Παιδαγωγικό Ινστιτούτο
Η **Αλάουδα (Alauda)** είναι πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό σύστημα) 7,25. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία του πτηνού κορυδαλλός.

Το φαινόμενο μέγεθος της Αλάουδα κυμαίνεται από 11,42 ως 13,57.

Φυσικά χαρακτηριστικά
---------------------

Η μέση διάμετρος της Αλάουδα εκτιμάται σε 194,73 ± 3,2 χιλιόμετρα, κάτι που την καθιστά έναν από τους μεγαλύτερους αστεροειδείς της Κύριας Ζώνης. Οι Rojo and Margot (2007) εκτιμούν τη μάζα της σε 6,05 τετράκις εκατομμύρια τόνους, με μέση πυκνότητα 1,56 gr/cm³. Ο φασματικός τύπος της είναι **C** ή **B** (ανθρακούχος), ενώ το άλβεδό της είναι 0,0587. Η Αλάουδα περιστρέφεται γύρω από τον εαυτό της μία φορά κάθε 8 ώρες και 22 λεπτά.

Δορυφόρος
---------

Το 2007 ανακαλύφθηκε από τους P. Rojo και J.-L. Margot ένας δορυφόρος διαστάσεων περίπου 3,5 χιλιομέτρων γύρω από την Αλάουδα. Η ανακάλυψη έγινε με τη χρήση προσαρμοστικών οπτικών στο «Πολύ Μεγάλο Τηλεσκόπιο» (Very Large Telescope, VLT) του Ευρωπαϊκού Νότιου Αστεροσκοπείου στις Άνδεις. Ο δορυφόρος πήρε το 2011 επίσημα το όνομα **Pichi unem** από τη γλώσσα Mapuche της Χιλής και σημαίνει «μικρό πουλί»Ενώ πριν είχε το προσωρινό όνομα **S/2007 (702) 1** και περιφέρεται σε απόσταση περίπου 1.200 χιλιόμετρα από την Αλάουδα. Έχει διαπιστωθεί ότι η Αλάουδα αποτελεί το μεγαλύτερο μέλος μιας δυναμικής οικογένειας αστεροειδών, μιας οικογένειας δηλαδή που δημιουργήθηκε από μία σύγκρουση, οπότε ο δορυφόρος αυτός μπορεί να είναι προϊόν αυτής της συγκρούσεως (μέλη της ίδιας οικογένειας είναι και οι αστεροειδείς 581 Ταουντονία, 1101 Κληματίς κ.ά.).

Επιπρόσθηση
-----------

Μία σημαντική επιπρόσθηση από την Αλάουδα έγινε στις 17 Οκτωβρίου 2009, στον αστερισμό Δίδυμοι, και ήταν ορατή από περιοχές της Νότιας Αμερικής. Ο αστέρας που αποκρύφθηκε είχε φαινόμενο μέγεθος 9,5.

Παραπομπές
----------

1. ↑  *JPL Small-Body Database*. 2000702.
2. ↑  New Names of Minor Planets PDF (2.19 MB)

Εξωτερικοί σύνδεσμοι
--------------------

* Πολυμέσα σχετικά με το θέμα  702 Alauda στο Wikimedia Commons
* Τροχιά από το JPL (Java) / Εφημερίδα

  


Αστεροειδείς| 701 Οριόλα | 702 Αλάουδα | 703 Νωεμίν |
Η Αμερικάνικη νεροχελώνα, *Trachemys Scripta* (Schoepff, 1792) είναι ένα είδος μεσαίου μεγέθους χελώνας γλυκού νερού της οικογένειας των Εμυδίδων. Αποτελεί ένα από τα πιο δημοφιλή κατοικίδια ζώα και έχει εισαχθεί σε πολλά μέρη του κόσμου, εξαιτίας του εμπορίου και των ανθρώπων με την απελευθέρωση τους στη φύση.

Ταξινόμηση
----------

H Αμερικάνικη νεροχελώνα ανήκει στη σειρά των Χελωνίων όπου στην οποία περιέχονται περίπου 250 είδη χελωνών. Το είδος αυτό (*Trachemys Scripta)* περιέχει τρία υποείδη: Τα *Trachemys Scripta* E*legans* (Κοκκινομάγουλη χελώνα), *Trachemys Scripta Scipta* (Κιτρινομάγουλη Χελώνα) και *Trachemys Scripta Τrostii* (Χελώνα Cumberland).

Περιγραφή
---------

Τα θηλυκά μπορούν να φτάσουν τα 30 cm ενώ τα αρσενικά είναι μικρότερα. Τα μεγάλης ηλικίας αρσενικά συχνά έχουν μελανιστικού τύπου μορφή χωρίς να διακρίνονται ραβδώσεις και χρώματα.

Γεωγραφική κατανομή
-------------------

Η φυσική κατανομή του είδους περιλαμβάνει τις Ανατολικές και Κεντρικές Η.Π.Α. καθώς και το Β. Μεξικό. 

Αμερικανική νεροχελώνα στη λίμνη Καϊάφα

Χωροκατακτητικό είδος
---------------------

Η Αμερικάνικη νεροχελώνα έχει εισαχθεί σε πολλά μέρη του κόσμου μέσω του εμπορίου κατοικίδιων ζώων. Αυτές οι χελώνες συχνά ανταγωνίζονται με τα αυτόχθονα είδη για την τροφή, το ενδιαίτημα και άλλους πόρους. Συχνά λιάζονται σε φωλιές πτηνών, καταστρέφοντας τη φωλιά και βλάπτοντας τα αυγά, ενώ έχουν καταγραφεί περιπτώσεις όπου θηρεύουν τους νεοσσούς. Χελώνες που έχουν γεννηθεί σε συνθήκες αιχμαλωσίας μπορεί να είναι φορείς ασθενειών, άγνωστων για τα αυτόχθονα είδη.

Η παρουσία τους στην ελληνική φύση έχει προκαλέσει προβλήματα στους πληθυσμούς των αυτοχθόνων ειδών. Η πώλησή τους είναι πλέον απαγορευμένη στην Ε.Ε. παρόλο που ακόμα πωλούνται σε συνοικιακά κυρίως pet shops.

Παραπομπές
----------

1. ↑  Win Kirkpatrick, Amanda Page (Νοεμβρίου 2007). *Pond Slider (Trachemys scripta) risk assessments for Australia* (PDF). Department of Agriculture and Food, Western Australia. Αρχειοθετήθηκε από το πρωτότυπο (PDF) στις 2 Μαρτίου 2022. Ανακτήθηκε στις 13 Ιουλίου 2019.
2. ↑  «herpetofauna.gr - Ελληνική Ερπετοπανίδα». *www.herpetofauna.gr* (στα Αγγλικά). Ανακτήθηκε στις 15 Ιουνίου 2018.
3. ↑  «Trachemys scripta (Common Slider, Cumberland Slider Turtle, Red-eared Slider Turtle, Slider, Yellow-bellied Slider Turtle)». *www.iucnredlist.org*. Ανακτήθηκε στις 15 Ιουνίου 2018.
Η **Μινέρβα** (*Minerva*) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,7. Ανακαλύφθηκε το 1867 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν, και πήρε το όνομα της θεάς Μινέρβα της ρωμαϊκής μυθολογίας, αντίστοιχης με τη θεά Αθηνά της ελληνικής. Είναι από τους λίγους αστεροειδείς που έχουν δύο δορυφόρους (οι άλλοι είναι ο 45 Ευγενία, ο 87 Σύλβια και ο 216 Κλεοπάτρα).

Φυσικά χαρακτηριστικά
---------------------

Η μέση διάμετρος της Μινέρβα υπολογίσθηκε σε 141 ως 150 χλμ. από τρεις επιπροσθήσεις, ενώ η μάζα της εκτιμάται σε 2,9 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Μινέρβα εκτιμάται σε 3,94 cm/sec², ενώ η μέση ταχύτητα διαφυγής υπολογίζεται σε 74,5 m/sec (268 χιλιόμετρα την ώρα).

Ο φασματικός τύπος της Μινέρβα είναι **C** (ανθρακούχος). Το άλβεδό της είναι 0,088 και η μέση θερμοκρασία στην επιφάνειά της εκτιμάται σε 105 βαθμούς C κάτω από το μηδέν.

Η Μινέρβα περιστρέφεται γύρω από τον εαυτό της μία φορά κάθε 5 ώρες και 59 λεπτά.

Δορυφόροι
---------

Στις 16 Αυγούστου 2009, στις 13:36 UTC, το σύστημα προσαρμοστικών οπτικών του Αστεροσκοπείου Κεκ ανεκάλυψε δύο μικροσκοπικούς δορυφόρους, στους οποίους δόθηκαν οι προσωρινές ονομασίες **S/2009 (93) 1** και **S/2009 (93) 2**. Οι δύο αυτοί δορυφόροι έχουν διάμετρο 4 και 3 χιλιόμετρα αντίστοιχα, και η απόστασή τους από τη Μινέρβα είναι 630 χιλιόμετρα (8,8 φορές το μέγέθός της) και 380 χιλιόμετρα (5,2 φορές το μέγεθος της Μινέρβας). Τον Δεκέμβριο του 2013 οι δύο αυτοί δορυφόροι πήραν τα επίσημα ονόματα S/(93) 1 Αιγίς και S/(93) 2 Γοργόνειον από τα αντίστοιχα όπλα της θεάς Αθηνάς: την Αιγίδα και το Γοργόνειον.

Παραπομπές
----------

1. ↑  *JPL Small-Body Database*. 2000093.
2. ↑  M.P.C. 86284

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 92 Ούντινα | 93 Μινέρβα | 94 Αυγή |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Μπλε Αμερικάνικο κουνέλι
Το **Αμερικάνικο κουνέλι** είναι μία ράτσα κουνελιού που προέρχεται από τις ΗΠΑ. Ήταν μία από τις πρώτες ράτσες που αναγνωρίστηκαν από τον Αμερικάνικο Οργανισμό Εκτροφείων Κουνελιών(ΑΟΕΚ) το 1917. Σύμφωνα με τα πρότυπα του ΑΟΕΚ το αμερικάνικο κουνέλι έχει σχήμα Μαντολίνου. Επίσης έχει "γλυκό" ταμπεραμέντο και τα θηλυκά είναι πολύ καλές μητέρες. Όπως όλα τα κατοικίδια κουνέλια έτσι και η Αμερικάνικη ποικιλία ανήκει στο είδος *Oryctolagus cuniculus*.

Χρώμα
-----

Σύμφωνα με τον ΑΟΕΚ το αμερικάνικο κουνέλι ανήκει στα "μπλε" κουνέλια και έχει το βαθύτερο, το πιο σκούρο χρώμα από όλα τα μπλε κουνέλια. Το καλύτερο χρώμα θεωρείται ότι είναι το "πλούσιο, ομοιόμορφο, σκούρο μπλε χρώμα χωρίς άσπρες ή άλλου χρώματος τρίχες".

Μία άλλη ποικιλία που είναι γνωστή σαν *Άσπρο αμερικάνικο κουνέλι* αναγνωρίστηκε το 1925. Δημιουργήθηκε από την μίξη μπλε αμερικάνικου κουνελιού με διάφορες λευκές φυλές. Το Άσπρο αμερικάνικο κουνέλι έχει πάντα κόκκινα μάτια και κάθε άλλο χρώμα ματιών εκτός από το κόκκινο δεν αναγνωρίζεται.

Σχήμα
-----

Το πρότυπο της φυλής απαιτεί τα αμερικάνικα κουνέλια να έχουν σχήμα Μαντολίνου και μεγάλη οσφυική χώρα, σε αντίθεση με άλλες πιο δημοφιλής ράτσες όπως το κουνέλι Νέας Ζηλανδίας και το κουνέλι Καλιφόρνιας. Λόγο του σχήματος του σώματος όταν επιδεικνύεται στέκεται σε μία ελαφρός διαφορετική στάση από τις άλλες ράτσες για να προβληθούν καλύτερα τα χαρακτηριστικά του.

Τα αμερικάνικα είναι κουνέλια μεσαίου μεγέθους. Τα ενήλικα ζυγίζουν γύρω στα 5½ κιλά και τα θηλυκά είναι ελαφρός βαρύτερα από τα αρσενικά.

Ιστορία
-------

Το μπλε αμερικάνικο κουνέλι δημιουργήθηκε το 1917 από τον εκτροφέα Λέβις Η. Σαλισμπέρυ, στο Πασαντένα της Καλιφόρνιας. Ήταν η πρώτη ράτσα που δημιουργήθηκε τις ΗΠΑ. Ο Σαλισμπέρυ δεν αποκάλυψε τι φυλές χρησιμοποίησε για να φτιάξει αυτήν την ποικιλία αλλά από το σχήμα του σώματος και άλλα χαρακτηριστικά οι ειδικοί συμπεραίνουν ότι πιθανόν το είχε χρησιμοποιήσει Μπλε κουνέλι Βιέννης, Κουνέλι Μπεβερέν, Αυτοκρατορικό κουνέλι και Φλαμανδικούς γίγαντες. Η αντιγραφή της ανάπτυξης αυτής της φυλής είναι αδύνατη λόγο της εξαφάνισης της αυτοκρατορικής φυλής. Παλαιότερα χρησιμοποιούταν ευρέως για το κρέας και την γούνα του αλλά σήμερα έχει γίνει αρκετά σπάνιο.

Παραπομπές
----------

1. ↑   name="American Rabbit Breeders Association 2011 58–59">American Rabbit Breeders Association (2011). *Standard of Perfection*. Bloomington, Illinois: American Rabbit Breeders Association. σελίδες 58–59.
2. ↑  Stahl, Edward (1926). *Commercial Rabbit Farming and the Food Supply*. Edward: Outdoor Enterprise Publishing Company. σελ. 100.
3. ↑  Meek, Marcellus (1947). *Rabbit Raising for Profit*. New York: Greenberg Publishing. σελ. 100.
4. ↑  Rodriguez, Robert (May–June 2012). «Posing & Handling Semi-Arch Breeds». *Domestic Rabbits* **40** (3): 18.
5. ↑  Whitman, Bob D. (2004). *Domestic Rabbits & Their Histories: Breeds of the World*. Leawood, KS: Leathers Publishing. σελίδες 260–261.
Ο **Αμεντέ Κομπεμάλ** (Amédée Combemale) ήταν γάλλος μηχανικός και αθλητής της αντισφαίρισης.

Ο Κομπεμάλ είχε έλθει στην Ελλάδα και την Αθήνα στις αρχές του 20ου αιώνα, με την σύζυγο του, για να εργαστεί σαν μηχανικός στην Εταιρεία Αεριοφωτός Αθηνών και παράλληλα έγινε μέλος του Ομίλου Αντισφαίρισης Αθηνών παίρνοντας μέρος στις διοργανώσεις της εποχής. 

Στο Πανελλήνιο πρωτάθλημα αντισφαίρισης και στο απλό αντρών ήταν πρώτος το 1909 και το 1910, δεύτερος το 1908. Στο διπλό αντρών ήταν πρώτος το 1909 και το 1910 με συμπαίκτη και τις δύο φορές τον Αντώνη Σταθάτο. Στο διπλό μεικτό ήταν δεύτερος το 1908 με συμπαίκτρια την Χριστίνα Δαγκλή και το 1909 με συμπαίκτρια την σύζυγο του.

Το 1908 ο τύπος της εποχής ασχολήθηκε με ένα επεισόδιο που έγινε σε δρόμο της Αθήνας όπου αξιωματικός του στρατού μίλησε στην γυναίκα του Ζερμέν, ο Κομπεμάλ του επιτέθηκε και δημιουργήθηκε επεισόδιο.

Παραπμπές
---------

1. 1 2  Σκριπ, Φύλλο: 2/8/1908, Σελίδα: 5
2. 1 2 3 4 5  *Σκιαδάς - ΟΑΑ, σελ. 118*
3. 1 2  *Σκιαδάς - ΟΑΑ, σελ. 119*
4. ↑  Εμπρός, φύλλο: 10/8/1908, Σελίδα: 2
5. ↑  Εμπρός, φύλλο: 2/8/1908, Σελίδα: 2

Πηγές
-----

* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1
Απεικόνιση του κομήτη
Ο **Μέγας Κομήτης του 1843**, με επίσημο προσδιορισμό **C/1843 D1** και **1843 I**, είναι κομήτης μεγάλης περιόδου ο οποίος έγινε πολύ λαμπρός τον Μάρτιο του 1843, όταν πέρασε από το περιήλιό του σε μικρή απόσταση από την επιφάνεια του Ήλιου (0,0055 ΑΜ από το κέντρο του Ήλιου). Ο κομήτης ανακαλύφθηκε τις 5 Φεβρουαρίου 1843 και αύξησε γρήγορα τη φωτεινότητά του καθώς πλησίαζε στο περιήλιό του, το οποίο έλαβε χώρα τις 27 Φεβρουαρίου 1843. Ο κομήτης ήταν εύκολα ορατός κατά τη διάρκεια της ημέρας κοντά στον Ήλιο. Μετά το πέρασμα από το περιήλιο ο κομήτης ήταν καλύτερα ορατός από το νότιο ημισφαίριο. Η τελευταία γνωστή παρατήρησή του έλαβε χώρα τις 19 Απριλίου 1843.

Ο Μέγας Κομήτης του 1843 απέκτησε μια εξαιρετικά μακριά και λεπτή ουρά κατά τη διάρκεια και μετά το πέρασμά του από το περιήλιο. Από τη Γη φαινόταν αν έχει μήκος στον ουράνιο θόλο 45 μοίρες στο μέγιστό της. Η ουρά του υπολογίστηκε ότι είχε μήκος μεγαλύτερο από 2 αστρονομικές μονάδες (περίπου 300 εκατομμυρία χιλιόμετρα) και ήταν η μακρύτερη ουρά κομήτη μέχρι που μετρήσεις από το διαστημόπλοιο Ulysses έδειξαν ότι ο κομήτης Χιακουτάκε το 1996 είχε μια ουρά με σχεδόν το διπλάσιο μήκος.

Εκείνη την επόχη, ο Μέγας Κομήτης του 1843 ήταν ο κομήτης με το μικρότερο γνωστό περιήλιο, λιγότερο από 830.000 χιλιόμετρα από το κέντρο του Ήλιου. Το 1880 παρατηρήθηκε ένας κομήτης με τροχιά πολύ όμοια με αυτή του κομήτη του 1843 και θεωρήθηκε ότι ήταν η επιστροφή του κομήτη του 1843, αν και δεν ήταν το ίδιο λαμπρός με το προηγούμενο. To 1882 παρατηρήθηκε άλλος ένας πολύ λαμπρός κομήτης με παρόμοια τροχιά. Όλοι αυτοί οι κομήτες παρατηρήθηκαν ευρέως μετά το πέρασμα από το περιήλιο. Αρχικά υπήρχε η υπόθεση ότι ήταν ο ίδιος κομήτης, του οποίου η τροχιά γινόταν δραστικά μικρότερη σε κάθε πέρασμα από το περιήλιο. Παρόλα αυτά, η μελέτη της τροχιάς του Μέγα Κομήτη του 1882 έδειξε ότι είχε περίοδο περιφοράς 772 ±3 ετών, ενώ η περίοδος περιστροφής των άλλων κομητών υπολογίστηκε σε 600 με 800 χρόνια. Ο κομήτης του 1843 δεν παρατηρήθηκε για αρκετά μεγάλο χρονικό διάστημα για να προσδιοριστεί με ακρίβεια η τροχιά του, η οποία μπορεί να αντιστοιχεί σε περίοδο περιφοράς μεταξύ 600 και 800 ετών. Ο Χάιντριχ Κρόιτς μελέτησε την τροχιά αυτών των κομητών και πρότεινε ότι όλοι προέρχονται από ένα κοινό πρόγονο, ο οποίος διασπάστηκε σε κάποιο προηγούμενο πέρασμα από το περιήλιό του. Αυτοί οι κομήτες, μαζί με τον Κομήτη Ικέγια-Σέκι, ο οποίος ήταν ο λαμπρότερος κομήτης του 20ού αιώνα, και τους C/1963 R1, C/1970 K1 και C/2011 W3, ανήκουν στην οικογένεια κομητών Κρόιτς, οι οποίοι προέρχονται όλοι από ένα κοινό πρόγονο-κομήτη. Για παράδειγμα ο κομήτης του 1880 θεωρείται θραύσμα του κομήτη του 1843.

Παραπομπές
----------

1. ↑  Γκάρι Κρονκ. «C/1843 D1 (Great March Comet)». cometography.com. Ανακτήθηκε στις 20 Ιουνίου 2013.
2. ↑  Plummer, William Edward (March 1889), «The great comet of September 1882», *The Observatory* **12**: 140–142
3. ↑  Zdenek Sekanina and Paul W. Chodas (2002). «Fragmentation Origin of Major Sungrazing Comets C/1970 K1, C/1880 C1, and C/1843 D1». *Astrophysical Journal* **581**: 1389. doi:10.1086/344261. .
Ο πρωτότυπος **ανδριάντας του Ανακρέοντα** ήταν αρχαίος ελληνικός, μάλλον χάλκινος ανδριάντας. Το μαρμάρινο αντίγραφο του **Μόντε Κάλβο** βρέθηκε στην ομώνυμη έπαυλη της Ρώμης και φιλοξενείται σήμερα στη Νέα Γλυπτοθήκη του Κάρλσμπεργκ στη Δανία. Εκτός από το αντίγραφο της Κοπεγχάγης σώζονται άλλα επτά αντίγραφα της κεφαλής.

Περιγραφή
---------

Ο σχεδόν ολόκληρος ανδριάντας εικονίζει έναν ιστάμενο τραγουδιστή συμποσίου με κοντό μανδύα που καλύπτει την πλάτη και τους δύο ώμους. Η απόδοση του σώματος είναι εξιδανικευμένη, ενώ ως μοναδική αναφορά ηλικίας εξυπηρετεί το γενειοφόρο πρόσωπο. Στέκει στο αριστερό πόδι, με το δεξί ελαφρά προτεταμένο.

Ερμηνεία
--------

Ο ανδριάντας ανακαλύφθηκε τη δεκαετία του 1830 στη Ρώμη. Αρχικά δεν ήταν γνωστό, ποιο άτομο εικονίζει. Το 1884 ανακαλύφθηκε μια επιγραφή, η οποία ταίριαζε απόλυτα με τον ανδριάντα και έγραφε «*ΑΝΑΚΡΕΩΝ ΛΥΡΙΚΟΣ*». Έκτοτε ο ανδριάντας ερμηνεύεται ως εικόνα του ποιητή Ανακρέοντα.

Ιστορική τοποθέτηση
-------------------

Ο ανδριάντας είναι αντίγραφο που χρονολογείται το 130-150 π.Χ. ενώ το πρωτότυπο είναι του 450-440 π.Χ.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Σουζάννε Μπρότκορμπ, Skulpturhalle Basel (2009). *Skulptur des Montats Juni 2009: Anakreon*. σελίδες 1-2. Αρχειοθετήθηκε από το πρωτότυπο στις 26 Ιουλίου 2011. Ανακτήθηκε στις 20 Δεκεμβρίου 2011.
Ως **μέγιστο προβλεπόμενο ατύχημα** (αγγλικά: *maximum credible accident* - *MCA*) χαρακτηρίζεται ένα ατύχημα που μπορεί να συμβεί σε εγκαταστάσεις πυρηνικής βιομηχανίας. Ο χαρακτηρισμός προκύπτει από την Διεθνή Κλίμακα Πυρηνικών Συμβάντων (*International Nuclear Event Scale* - *INES*) που εισήχθη από την Διεθνή Επιτροπή Ατομικής Ενέργειας, στο πλαίσιο αξιολόγησης κινδύνων που η ΔΕΙΑ έκανε για αυτόν τον τομέα. Ένα ατύχημα θεωρείται *μέγιστο προβλεπόμενο ατύχημα*, και βρίσκεται στην κορυφή της κλίμακας σπουδαιότητας των πυρηνικών ατυχημάτων, όταν συμβούν ταυτόχρονα δύο βλάβες στο σύστημα ασφαλείας ενός πυρηνικού αντιδραστήρα και παράλληλα δεν αντιμετωπιστούν με τον σωστό τρόπο από τους χειριστές και το προσωπικό. 

Ένα από τα πιο γνωστά μέγιστα προβλεπόμενα ατυχήματα ήταν το πυρηνικό ατύχημα που έγινε στον Πυρηνικό Σταθμό του Τσερνόμπιλ στις 26 Απριλίου του 1986.

Εξωτερικοί σύνδεσμοι
--------------------

Η Διεθνής Κλίμακα Πυρηνικών Συμβάντων Αρχειοθετήθηκε 2006-12-09 στο Wayback Machine. (pdf) (Αγγλικά)
Το Στέρλινγκ. Διακρίνεται το μνημείο Γουάλας
Η **μάχη της γέφυρας Στέρλινγκ** ήταν μάχη του πρώτου πολέμου της σκωτσέζικης ανεξαρτησίας. Στις 11 Σεπτεμβρίου 1297, οι δυνάμεις των Άντριου ντε Μάρεϊ και Γουίλιαμ Γουάλας νίκησαν τις συνδυασμένες αγγλικές δυνάμεις των Τζων ντε Βάρεν, του κόμητος του Σάρεϊ και του Χιου ντε Κρέσινχαμ κοντά στο Στέρλινγκ, στον ποταμό Φορθ.

Η Εμπλοκή
---------

Στις 11 Σεπτεμβρίου 1297 ο στρατός του Μάρεϊ και του Γουάλας, ενώθηκαν με αυτές των JΤζων ντε Βάρεν, του Κόμητα του Σάρεϊ, του Λόρδου Θησαυροφύλακα και του Χιου ντε Κρέσινχαμ έξω από το Στέρλινγκ. Από εκεί οι στρατιές των Σκωτσέζων προχώρησαν και συγκεντρώθηκαν στο Abbey Craig βόρεια του ποταμού Φορθ. Εκεί οι άνδρες κατατάχθηκαν σε στρογγυλούς σχεδιασμούς προστατευόμενοι από τις ασπίδες τους και οπλισμένοι με σπαθιά και ακόντια. Οι σχηματισμοί αυτοί ήταν άγνωστοι και πρωτοπόροι για την εποχή εκείνη και ήταν μάλλον ιδέα του εφευρετικού μυαλού τού Γουάλας.

Ο Αγγλικός στρατός είχε παραταχθεί στην νότια όχθη του ποταμού. Με το μέρος των Εγγλέζων ήταν πολλοί Σκωτσέζοι ιππότες και ακόλουθοι τους, υποταγμένοι του Εδουάρδου. Ένοιωθαν υπεροχή επειδή την εποχή εκείνη ο κόσμος πίστευε ότι ένας στρατός από αρματωμένους ιππότες ήταν αδύνατον να ηττηθεί από το πεζικό. Εκτός αυτού ήταν περίπου τετραπλάσιοι του αριθμού των Σκωτσέζων και ήταν πιο καλά οργανωμένοι και εκγυμνασμένοι. Τις δυο στρατιές χώριζε μόνο ο ποταμός και μια μικρή ξύλινη γέφυρα. Έτσι ο Σάρεϊ, νοιώθοντας ασφαλής επειδή οι άλλοι δεν είχαν ιππικό, ξεκίνησε να διασχίσει το γεφυράκι.

Οι δυνάμεις του Γουάλας δεν επιτέθηκαν αμέσως, αλλά ούτε όμως περίμεναν πολύ. Άφησαν μερικούς από τους Εγγλέζους να περάσουν τη γέφυρα και τους επιτέθηκαν με δυο τμήματα στρατού, ένα για να τους χτυπά κατά μέτωπο και ένα άλλο αποκόπτοντάς τους από τους υπολοίπους.

Οι Εγγλέζοι κατ αυτόν τον τρόπο διαμελίστηκαν ενώ στο βαλτώδες έδαφος στις όχθες του ποταμού δεν μπορούσαν να ελιχθούν και γι' αυτό τον λόγο ήταν ανίσχυροι. Στον πανικό που επικράτησε μεταξύ των Άγγλων φάνηκε η υπεροχή του Γουάλας και του στρατηγικού του μυαλού. Από την πλευρά των Σκωτσέζων οι απώλειες ήταν ελάχιστες. Ο Μάρεϊ πληγώθηκε βαριά και πέθανε λίγο αργότερα μετά από την μάχη. Οι Εγγλέζοι όμως ηττήθηκαν με μεγάλες απώλειες. Ο Σάρεϊ κατέφυγε στο Μπέργουικ (Berwick), ο Κρέσινχαμ σκοτώθηκε.

Η ιστορική σημασία της μάχης του Στέρλινγκ
------------------------------------------

Η μάχη του Στέρλινγκ έμεινε στην ιστορία όχι μόνο ως απελευθερωτικός αγώνας της Σκωτίας, αλλά και επειδή για πρώτη φορά ένα μικρό πεζικό σώμα νίκησε ισχυρότερο ιππικό σώμα.

Κινηματογράφος
--------------

Η Μάχη του Στέρλινγκ αναφέρεται στο έργο Braveheart, όμως ανακριβώς παραλείπονται ποταμός και γεφυράκι και έτσι αλλοιώνεται το ιστορικό της διαδραματισμένης τακτικής.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάχη του Στέρλινγκ** |

Βιβλιογραφία
------------

* David Ross: Scotland - History of a Nation; Lomond Books; 1998; ISBN 0 947782 583
Για άλλες χρήσεις, δείτε: Λυγιάς.
Ο **Λυγιάς** είναι χείμαρρος του Νομού Αχαΐας. Ονομάζεται επίσης **Κάλαδρος** ή **ρέμα Κούργιαλη**.

Ρους του ποταμού
----------------

Πηγάζει νότια της Άνω Καλλιθέας της Δημοτικής Ενότητας Μεσσάτιδος του Δήμου Πατρέων και εκβάλλει στον Πατραϊκό κόλπο στο ύψος της περιοχής Εγγλέζικα της κωμόπολης της Παραλίας Πατρών. Οι εκβολές του βρίσκονται περίπου στα 7,5 χιλιόμετρα νότια-νοτιοδυτικά του κέντρου της πόλης της Πάτρας.

Η βασική του ροή χωρίς τους λίγους μικρούς παραποτάμους του, έχει μήκος περίπου 10 χιλιόμετρα και διέρχεται διαδοχικά νότια της Άνω Καλλιθέας, εν συνεχεία νότια του Καλλιθεόκαμπου καθώς και βορείως λίγο έξω από το χωριό Λυγιές, από το Παυλόκαστρο και παράλληλα νότια της Θέας, από το Μιντιλόγλι και εν τέλη από την Παραλία. Αποτελεί μάλιστα λίγο πριν τις εκβολές του και το διοικητικό όριο των οικισμών της Παραλίας και του Μιντιλογλίου. 

Στην πορεία του, από τις πηγές του έως περίπου και το Παυλόκαστρο, περνά από μια κυρίως πευκόφυτη περιοχή, ενώ από εκεί και πέρα διασχίζει κυρίως ελαιώνες, αμπελώνες και διάφορα χωράφια καθώς και οικιστικές περιοχές, ιδίως μετά το Μιντιλόγλι. Κατά ένα μεγάλο μέρος του ρου του στις όχθες του υπάρχουν και πλατάνια.

Ονομασία
--------

Η ονομασία του πιθανόν προέρχεται από το χωριό Λυγιές.

Παραπομπές
----------

1. ↑  Λυμπέρης 2005, σελ. 131-133.
2. ↑  Χάρτης Π3-2 στο Β1 Στάδιο Γ.Π.Σ. Δ.Ε. Βραχναίικων. Ανακτήθηκε: 30/09/2015.
3. 1 2  Η περιοχή του ρου του Λυγιά στον χάρτη. topoguide.gr. Ανακτήθηκε: 21/12/2017.
4. ↑  Λυμπέρης 2005, σελ. 132-133.

Βιβλιογραφία
------------

* Ν.Ι. Λυμπέρη, *Οδηγός Πατρών*, 4η έκδοση, Πάτρα 2005.

Εξωτερικοί σύνδεσμοι
--------------------

* Η περιοχή του ρου του Λυγιά στον χάρτη. topoguide.gr. Ανακτήθηκε: 21/12/2017.
Το λογότυπο του Apple Music
Το **Apple Music** είναι μια υπηρεσία music streaming, που αναπτύχθηκε από την Apple Inc. Οι χρήστες επιλέγουν μουσική για να κάνουν streaming στη συσκευή τους on-demand, ή να δουν και να ακούσουν τα υπάρχοντα κομμάτια που έχουν στο κινητό τους, σε λίστες αναπαραγωγής. Η υπηρεσία περιλαμβάνει επίσης μία πληθώρα διαδικτυακών ραδιοφωνικών σταθμών οι οποίοι εκπέμπουν ζωντανά σε περισσότερες από 200 χώρες, 24 ώρες την ημέρα. Η υπηρεσία ανακοινώθηκε στις 8 Ιουνίου του 2015, και ξεκίνησε στις 30 Ιουνίου από 100 χώρες σε όλο τον κόσμο. Νέοι συνδρομητές παίρνουν τρεις μήνες δωρεάν δοκιμή, ενώ αργότερα πληρώνουν 4,99€/μήνα.

 Apple Music is available in over 100 countriesΠαγκόσμια διαθεσιμότητα του Apple Music

Ανάπτυξη
--------

Τον Ιανουάριο του 2016, το Apple Music έφτασε σε ένα σημαντικό ορόσημο των 10 εκατ. συνδρομητές που πληρώνουν, έξι μήνες μετά την έναρξη, το οποίο αυξήθηκε σε 11 εκατομμύρια συνδρομητές τον Φεβρουάριο, και 13 εκατ. ευρώ τον Απρίλιο. Μέχρι το 2019, έφτασε τους 60 εκατομμύρια.

Τον Φεβρουάριο του 2016, το Apple Music ήταν διαθέσιμο σε συνολικά 113 χώρες, φθάνοντας σε πολλές περιοχές του κόσμου, όπου ανταγωνίζονται streaming μουσικές υπηρεσίες που δεν είναι ακόμη διαθέσιμες.

Συμβατότητα
-----------

Το Apple Music είναι συμβατό με iOS συσκευές που τρέχουν την έκδοση 8.4 ή νεότερη, iTunes version 12.2 ή μεταγενέστερη (OS X Mavericks ή αργότερα \* Windows 7 ή νεότερη έκδοση), και το Apple Watch. Έκδοση για Android συσκευές και το Apple TV βγήκε στις 10 Νοεμβρίου 2015.

Παραπομπές
----------

1. ↑  «Introducing Apple Music — All The Ways You Love Music. All in One Place». 8 Ιουνίου 2015. Ανακτήθηκε στις 4 Μαΐου 2016.
2. ↑  Addady, Michal (11 Ιανουαρίου 2016). «Apple Music Just Did in Six Months What Took Spotify Six Years». Fortune. Ανακτήθηκε στις 5 Απριλίου 2016.
3. ↑  O'Kane, Sean (12 Φεβρουαρίου 2016). «Apple Music now has over 11 million subscribers». The Verge. Ανακτήθηκε στις 27 Απριλίου 2016.
4. ↑  Singleton, Micah (26 Απριλίου 2016). «Apple Music now has 13 million subscribers». The Verge. Ανακτήθηκε στις 27 Απριλίου 2016.
5. ↑  «Apple Music Now Has 56 Million Users: Report». *Billboard* (στα Αγγλικά). Ανακτήθηκε στις 16 Νοεμβρίου 2021.
6. ↑  Ingham, Tim (8 Φεβρουαρίου 2016). «Apple Music is now available in 59 countries that Spotify is not». Music Business Worldwide.
Η **Νιππονία (Nipponia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,466. Ανακαλύφθηκε αρχικά από τον Ιάπωνα αστρονόμο Σιν Χιραγιάμα (που παρατηρούσε από το Τόκιο) στις 6 Μαρτίου 1900, αλλά στάθηκε αδύνατο να προσδιορισθεί η τροχιά του και έτσι χάθηκε. Ανακαλύφθηκε και πάλι το 1912 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη. Ο Μάσινγκερ παρεχώρησε το δικαίωμα της ονοματοδοσίας του αστεροειδούς στον Χιραγιάμα, ο οποίος του έδωσε το όνομα της πατρίδας του (*Νιπόν* στην ιαπωνική γλώσσα).

Φυσικά χαρακτηριστικά
---------------------

Η μέση διάμετρος της Νιππονίας εκτιμάται σε 32,17 χιλιόμετρα. Το άλβεδό της είναι 0,2423. Η Νιππονία περιστρέφεται γύρω από τον εαυτό της μία φορά κάθε 5 ώρες και 4 λεπτά.

Παραπομπές
----------

1. ↑  *JPL Small-Body Database*. 2000727.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 726 Ιωηλία | 727 Νιππονία | 728 Λεονίσις |